Alumnat del Col·legi Parroquial Don José Lluch presenta el seu projecte sobre el 8M a l'Ajuntament d'Alboraia
14 de març de 2022

Miguel Chavarría, alcalde d'Alboraia, al costat de Zeudy Estal, regidora de Joventut, i Ismael Rubio, regidor d'Educació, han rebut hui a l'alumnat de 1r de Batxillerat per a escoltar les seues exposicions i el seu projecte per a commemorar el 8M.

El projecte constava d'un mural/panell amb codis QR de dones influents en la història, amb la finalitat de visibilitzar les aportacions d'aquestes.

A més, també duran a terme a la fi de març un taller de noves tecnologies amb l'associació Alanna (Dones professionals contra la violència masclista) en el qual ajudaran a dones víctimes de violència de gènere impartint formació sobre informàtica i diferents aplicacions. A més, durant tot el curs estan estudiant dones influents en la història, i també realitzaran entrevistes a dones, entre altres accions dins del projecte.